Νίκος Μαντζάρογλου

Ο Νίκος Μαντζάρογλου (Δρέσδη 1910 - Αθήνα 13 Απριλίου 1950Ελευθερία, Φύλλο: 15/4/1950, Σελίδα: 2) ήταν Έλληνας αθλητής της επιτραπέζιας αντισφαίρισης (πινγκ πονγκ), της αντισφαίρισης, του χόκεϊ επί χόρτου και γενικά ήταν ένας πολυτάλαντος αθλητής.http://efimeris.nlg.gr/ns/pdfwin_ftr.asp?c=108&pageid=-1&id=54714&s=0&STEMTYPE=0&STEM_WORD_PHONETIC_IDS=ARoASJASVAScASOASEASZASXASLASTASXASd&CropPDF=0http://efimeris.nlg.gr/ns/pdfwin_ftr.asp?c=108&pageid=-1&id=58179&s=0&STEMTYPE=0&STEM_WORD_PHONETIC_IDS=ARoASJASVAScASOASEASZASXASLASTASXASd&CropPDF=0http://medusa.libver.gr/jspui/bitstream/123456789/3679/63/bitstream_15418.pdf

 Βιογραφία 

Γεννήθηκε στην Δρέσδη της Γερμανίας από Έλληνες γονείς, είχε μία αδελφή σύζυγος Σταμένη. Ασχολήθηκε με τον αθλητισμό από μικρή ηλικία και από 14 ετών διακρίθηκε στην επιτραπέζια αντισφαίρισηΑθλητική Ηχώ, 27-03-1952 Σελίδα 3.  Από το 1926 έως το 1929 που επέστρεψε στην Ελλάδα πήρε μέρος σε πολλά διεθνή τουρνουά ανά την Ευρώπη.

Ήταν και αθλητής της αντισφαίρισης και μέλος του Ομίλου αντισφαίρισης Αθηνών. Στο πανελλήνιο πρωτάθλημα ήταν δεύτερος στο διπλό αντρών το 1935 και το 1937, δεύτερος επίσης ήταν στο μεικτό το 1938. Στην επιτραπέζια αντισφαίριση αρχικά αναφέρεται αθλητής του Ομίλου αντισφαίρισης ΑθηνώνΕμπρός, Φύλλο: 21/3/1948, Σελίδα: 2, το 1950 του συλλόγου "Υπαίθρια Ζωή"Εμπρός, Φύλλο: 5/1/1950, Σελίδα: 2.

Κατά τη διάρκεια της Κατοχής συμμετείχε στην αντιστασιακή οργάνωση "Όμηρος". Στις 12 Απριλίου 1950 έπεσε θύμα τροχαίου στο κέντρο της Αθήνας, ενώ διέσχιζε πεζός το δρόμο. Μεταφέρθηκε στον Ερυθρό Σταυρό σοβαρά τραυματίας και υπεβλήθη σε χειρουργική επέμβαση, αλλά υπέκυψε στα τραύματά του στις 13 Απριλίου 1950 και κηδεύτηκε την επομένη στο Α' Νεκροταφείο Αθηνών. Ο τελευταίος του σύλλογος στην επιτραπέζια αντισφαίριση, η Υπαίθρια Ζωή, διοργάνωσε το Κύπελλο Μαντζάρογλου. Επίσης, το 1932 αναφέρεται αθλητής του του χόκεϊ επί χόρτου στον Όμιλο αντισφαίρισης.

Αναδείχθηκε:
 Πρωταθλητής στο Αγγλικό Πρωτάθλημα Επιτραπέζιας Αντισφαίρισης το 1927.
 Πρωταθλητής στο Γερμανικό Πρωτάθλημα Επιτραπέζιας Αντισφαίρισης (στο πρώτο εθνικό πρωτάθλημα της χώρας) στο μονό και στο διπλό ανδρών το 1931.
 Πρωταθλητής στο Γερμανικό Πρωτάθλημα Επιτραπέζιας Αντισφαίρισης στο μονό ανδρών το 1932.
 Πρωταθλητής στο Πανελλήνιο Πρωτάθλημα Επιτραπέζιας Αντισφαίρισης το 1948.
 3ος (χάλκινο μετάλλιο) στο Παγκόσμιο Πρωτάθλημα του 1931.
 2ος στο Πανευρωπαϊκό Πρωτάθλημα το 1932.
 1ος στο διεθνές τουρνουά της Βιέννης το 1932. 
 3ος στα Παγκόσμια Κύπελλα του 1926 (Λονδίνο) και 1932 (Πράγα).

 Παραπομπές 

 Πηγές 
 Βιογραφικό του αθλητή και απόσπασμα εφημερίδας της εποχής με την είδηση του θανάτου του στο dailygoal.gr


Κατηγορία:Έλληνες ομογενείς αθλητές
Κατηγορία:Έλληνες αθλητές της επιτραπέζιας αντισφαίρισης
Κατηγορία:Μέλη της οργάνωσης «Όμηρος»
Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Έλληνες αθλητές του χόκεϊ επί χόρτου